**ТЕХНИЧЕСКО ЗАДАНИЕ ЗА УСЛУГА С ПРЕДМЕТ:**

**„Ежедневно приготвяне и доставка на готова храна за Център за настаняване от семеен тип - гр.Свиленград**” по проект BG051PO001-5.2.12-0046-C0001 „Да дадем шанс на „различните”, финансиран по ОП „Развитие на човешките ресурси”

**І. ОБЩА ИНФОРМАЦИЯ ЗА ПРОЕКТ „Да дадем шанс на „различните”**, Договор **-5.2.12-0046-C0001**, финансиран по Оперативна програма „Развитие на човешките ресурси, съфинансирана от Европейския социален фонд на Европейския съюз.

* 1. **ОБЩА ЦЕЛ**

Проектът реализира устойчив модел на деинституционализация на деца/младежи, настанени в специализирани институции чрез разкриване на резидентна форма на социална услуга в община Свиленград – Център за настаняване от семеен тип.

**1.2. СПЕЦИФИЧНИТЕ ЦЕЛИ на проекта** са насочени към:

* Прилагане на устойчив комплексен подход за повишаване качеството на живот на деца и младежи, лишени от родителски грижи.
* Създаване на нова форма социална услуга от резидентен тип, основана на професионалната оценка на потребностите на всяко дете.
* Прилагане на качествени и ефективни подходи за социална работа от квалифициран и обучен персонал

.**ІІ. БЕНЕФИЦИЕНТ -** Община Свиленград**.**

**Лице за контакт:**

Ръководител на проекта – Пейка Господинова

Тел.: 0379 6 30 31

**III. ПРЕДМЕТ НА ПОРЪЧКАТА**

Ежедневно приготвяне и доставка на готова храна за **10(десет) деца** потребители на „Център за настаняване от семеен тип” - гр.Свиленград по проект BG051PO001-5.2.12-0046-C0001 „Да дадем шанс на „различните”, финансиран по ОП „Развитие на човешките ресурси”

**IV. МЯСТО НА ДОСТАВКАТА**

Град Свиленград, ул. «Европейска» №3 – «Център за настаняване от семеен тип».

**V. СРОК НА ИЗПЪЛНЕНИЕ**

Срокът на изпълнение на услугата включва периода от **01.09.2015 г. до 31.10.2015 г.**

**VI.ВРЕМЕ НА ИЗПЪЛНЕНИЕ НА УСЛУГАТА**

Готовата храна да се доставя ежедневно в ЦНСТ най-късно до:

**- до 7:00 часа – закуска и подкрепителна закуска**

**- до 11:45 часа – обяд, следобедна закуска и вечеря**

В събота и неделя и в празнични дни – еднократна доставка до 11.30 часа, покриваща всички хранения на децата, настанени в ЦНСТ.За двете сутрешни хранения (топла закуска и подкрепителна закуска) се доставят продукти, напр. сухари, сирене, конфитюр и пакет чай, чиято цена е включена в цената за храноден, и които ще се приготвят сутрин, преди храненето от дежурния персонал.

**VII. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА**

1. Превозът на готовата храна до ЦНСТ – гр. Свиленград да се извършва в термофорни съдове – контейнери, собственост на изпълнителя, гарантиращи запазване на хигиената и качеството на храната

2. Да предоставя ежеседмично примерни менюта, като не се допуска повторяемост за 5 дни. Седмичното меню да бъде предварително съгласувано или изготвено съвместно с управителя на ЦНСТ.

3. Храната да бъде приготвяна съгласно „Сборник рецепти с наръчник за хранене на децата от 3-7 г.” и „Сборник рецепти за ученическите столове и бюфети”, като е съобразена с изискванията на Наредба №37/21.07.2009 г. на МЗ за здравословното хранене на учениците и да съответства на грамажа спрямо възрастовата група на децата както следва от 3-7 и 8-16 години, като менюто да бъде изготвяно от технолог и/или диетолог, съгласно изискването за балансирано и рационално хранене на децата от 3-16 години и съгласно изискванията на Наредба №23/19.07.2005г. за физиологичните норми за балансирано и рационално хранене на децата и Наредба №9/16.02.2011 г. за специфичните изисквания към безопасността и качеството на храните, предлагани в детските заведения и училищата, издадена от Министерство на земеделието и храните, в сила от 20.09.2011 г.

Предлаганите продукти да не съдържат генномодифицирани организми, съгласно чл.4а, ал.4 и чл.19б, ал.2 от ЗХ.

4. База при съставяне на седмичното меню да бъдат среднодневните препоръчителни продуктови набори за съответната възраст, намиращи се в рецептурника, съгласно изискванията за балансирано и рационално хранене на децата от 3-16 години.

5. Задължително е ежедневното присъствие на месо или месни продукти в основното ядене – обяд.

6. Храната се приготвя в деня на доставката. Не се допуска доставката на храна, приготвена предишния ден.

7. В празнични дни храната да бъде съобразена с подходящо меню, в зависимост от настъпващия празник.

8. При приготвянето на храната Изпълнителят следва да спазва изискванията за хигиена и добри вкусови качества на храните и да се съобразява с добрата производствена практика при осъществяване на подобна дейност. Храната трябва да отговаря на изискванията на БДС или еквивалентен такъв.

Да не влага продукти с изтекъл срок на годност.

**9. Хранителните продукти да отговарят на изискванията на:**

9.1. Закона за храните.

9.2. Наредба №5/25.05.2006 г. за хигиената на храните на Министерство на здравеопазването и Министерство на земеделието и горите, обн., ДВ бр.55/07.07.2006 г. в сила от 01.09.2006 г.

9.3. Наредба №37/21.07.2009 г. за здравословното хранене на учениците, издадена от Министерството на здравеопазването, обн. ДВ. бр.63/07.09.2009 г., в сила от 15.09.2009 г.

9.4. Наредба №9 от 16 септември 2011 г. за специфичните изисквания към безопасността и качеството на храните, предлагани в детските заведения и училищата, издадена от Министерство на земеделието и храните, в сила от 20.09.2011г.

10. Да гарантира добър търговски вид на предлаганите готови храни

11. Да се гарантира пълна подмяна на храна с отклонение в качеството.

12. Да се гарантира доставянето на конкретно заявеното количество до крайния получател.

**VIII.ИЗИСКВАНИЯ КЪМ УЧАСТНИЦИТЕ В ОБЩЕСТВЕНАТА ПОРЪЧКА**

1..Участникът да разполага с обект за производство на готови храни, регистриран съгласно чл. 12 от Закона за храните.

**2.** Участникът да има въведена система НАССР за управление безопасността на храните.

**3.** Участникът да разполага с транспорт, необходим за извършване на услугата**,** както и валидни разрешителни за превоза на хранителни стоки, издадени от Българска агенция по безопасност на храни – Областна дирекция по безопасност на храните-ОДБХ.

**4.** Използваните съдове и контейнери за транспорт на храната, както и оборудването трябва да отговарят на изискванията на Наредба №5/25.05.2006г за хигиената на храните, съгласно Закона за ветеринарно-медицинската дейност и Регламент (EO)№852/2004 относно хигиената на храните.

**IX. ЦЕНА ЗА ИЗВЪРШВАНЕ НА УСЛУГИТЕ И НАЧИН НА ПЛАЩАНЕ**

1. Изпълнителят да посочи цена заприготвяне и доставка на **топла закуска, подкрепителна закуска, обяд, вкл.(предястие, основно ястие и десерт), следобедна закуска и вечеря за 10 (десет деца)** с включени всички разходи и транспорт без ДДС и с ДДС за целия период на договора.

2. Всички плащания се извършват с платежно нареждане по банков път по банковата сметка на ИЗПЪЛНИТЕЛЯ в срок до 30 / тридесет / календарни дни от датата на представяне на оригинална фактура и приемателни протоколи за извършената услуга.

3. Изпълнителетя се задължава да отчита ежедневно доставяната храна в ЦНСТ с протколи, подписани от Управителя на ЦНСТ или от определено по негова заповед лице, в които се отразяват броя на доставените порции, грамажа на една порция и стойността й по видове хранения.

**Максималната стойност на поръчката е 4 880 лв. без ДДС или 5 856 лв. с ДДС**, **като цената за приготвяне и доставка на храна за един храноден за едно дете да не надвишава сумата от 8 лв. без ДДС и 9,60 лв. с ДДС с включени всички разходи и транспорт.**

*Забележка:*

*Участник, предложил по-висока цена от* ***8 лв****. без ДДС и* ***9,60*** *лв. с ДДС за един храноден за едно дете ще бъде отстраняван от участие в обществената поръчка.*

**X. ФИНАНСИРАНЕ НА ПРОЕКТА**

Финансирането на проекта се осъществява по Оперативна програма „Развитие на човешките ресурси”, процедура за директно предоставяне на безвъзмездна финансова помощ „Да не изоставим нито едно дете „, Компонент 2: Разкриване на социални услуги в общността, Бюджетна линия **BG051PO001-5.2.12.**

**XI. СРОК ЗА ИЗПЪЛНЕНИЕ**

Срокът за изпълнение на услугата е **два месеца/от 01.09.2015г. до 31.10.2015г/.**

**ИЗРАБОТИЛ:**

МАРИАНА ДИМИТРОВА

РЪКОВОДИТЕЛ ДЕЙНОСТ „СОЦИАЛНИ УСЛУГИ”